

ALŪKSNES NOVADA PAŠVALDĪBA

**APSTĀDĪJUMU AIZSARDZĪBAS KOMISIJA**

Dārza iela 11, Alūksne, Alūksnes novads, LV – 4301, tālrunis 64381496, e-pasts dome@aluksne.lv

**SĒDES PROTOKOLS**

Alūksnē

2024. gada 9. maijā Nr.10

Sēdi sāk plkst. 09.30, sēdi beidz plkst. 10.30

Sēdi vada: Apstādījumu aizsardzības komisijas priekšsēdētāja Inese RANDA

Sēdi protokolē: Centrālās administrācijas komisiju sekretāre Maija SLIŅĶE

Sēdē piedalās komisijas locekļi:

Violeta KĻAVIŅA

Inese RANDA

Ingrīda RIBOZOLA

Evija ZVEJNIECE

Darba kārtība:

1. Par Apstādījumu aizsardzības komisijas priekšsēdētāja vietnieku.
2. Par Alūksnes novada pašvaldības saistošo noteikumu “Par koku ciršanu ārpus meža Alūksnes novadā” projektu.
3. **Par Apstādījumu aizsardzības komisijas priekšsēdētāja vietnieku**

I.RANDA ziņo, ka, pamatojoties uz Alūksnes novada pašvaldības domes 25.04.2024. lēmumu Nr.138 un Nr.139 “Par izmaiņām Apstādījumu aizsardzības komisijas personālsastāvā”, darbu komisijā beiguši Āris KREICIS un Zigmārs MAZULIS. Savukārt, pamatojoties uz Alūksnes novada pašvaldības domes 25.04.2024. lēmumu Nr.140 un Nr.142 “Par izmaiņām Apstādījumu aizsardzības komisijas personālsastāvā”, darbu komisijā uzsākušas Violeta KĻAVIŅA un Evija ZVEJNIECE. Informē, ka sakarā ar iepriekš minēto Apstādījumu aizsardzības komisijai ir nepieciešams iecelt jaunu komisijas priekšsēdētāja vietnieku.

*Komisija apspriežas.*

I.RANDA saprot, ka komisijas ieskatā par piemērotu kandidātu tiek izvirzīta komisijas locekle Violeta KĻAVIŅA. Aicina balsot par Violetas KĻAVIŅAS iecelšanu Apstādījumu aizsardzības komisijas priekšsēdētāja vietnieka amatā.

Apstādījumu aizsardzības komisija, atklāti balsojot: “par” – 4, “pret” – nav, nolemj:

Iecelt **Violetu KĻAVIŅU** Apstādījumu aizsardzības komisijas priekšsēdētāja vietnieka amatā.

1. **Par Alūksnes novada pašvaldības saistošo noteikumu “Par koku ciršanu ārpus meža Alūksnes novadā” projektu**

I.RANDA iepazīstina komisiju ar izstrādāto Alūksnes novada pašvaldības saistošo noteikumu “Par koku ciršanu ārpus meža Alūksnes novadā” projektu. Aicina izvērtēt un izteikt priekšlikumus saistošo noteikumu papildināšanai vai precizēšanai.

*Komisija izvērtē saistošo noteikumu projektu un apspriežas par publiskās apspriešanas procedūru, par koku celma diametra noteikšanu gadījumos, kad koka ciršanai nav nepieciešama pašvaldības atļauja, komisijas pieņemto lēmumu derīguma termiņu, koku ciršanu būvprojektu ietvaros.*

Apstādījumu aizsardzības komisija, atklāti balsojot: “par” – 4, “pret” – nav, nolemj:

Veikt nepieciešamos papildinājumus un precizējumus Alūksnes novada pašvaldības saistošo noteikumu “Par koku ciršanu ārpus meža Alūksnes novadā”projektā, konsultējoties ar Juridisko nodaļu.

Sēdi beidz plkst. 10.30

Sēdi vadīja *(personiskais paraksts)* I.RANDA

Sēdi protokolēja *(personiskais paraksts)* M.SLIŅĶE

Komisijas locekļi *(personiskais paraksts)* V.KĻAVIŅA

*(personiskais paraksts)* I.RIBOZOLA

*(personiskais paraksts)* E.ZVEJNIECE